Octubre Centre de Cultura Contemporània

Scumearth (ESP)
2010-05-21 23:00 (Europe/Andorra) | No definit
Divendres 21 de maig, a les 23.00h: Scumearth (Madrid). Dins del Festival Observatori 2010.

El projecte Scumearth (Alonso Urbanos) va nàixer a Madrid a principis de 2000. Actualment, la seua proposta de directe és treballar executant en temps real màquines i instruments analògics, tàctils i fotosensibles, sense enregistraments previs, sols amb allò que les màquines i les seues múltiples combinacions generen. Una fusió d’atmosferes d’una foscor asfixiant i malaltissa amb explosions d’embrutit harsh noise, influenciat pel terror subconscient, les pel·lícules de zombis de Lucio Fulci i l’industrial més fred i cru. Tot un clàssic de l’escena noise estatal i de les andròmines analògiques, director del segell Audio Intruder Pain i membre de Scum&Bones, així com quart membre fantasma de la llegendària banda grind Machetazo, que va compartir cartell amb gent com Wolves in a Throne Room, LSD March, Deathroes o Esplendor Geométrico. Aquesta actuació s’emmarca en el Festival Observatori 2010, que tindrà lloc en diverses seus a la ciutat de València entre els dies 6 i 30 de maig.
